– Сёння наш сад наведвае 242 дзіцяці, якія займаюцца ў 12 групах, – пачала размову загадчык яслей-сада №6 Таццяна КАЛАНОВІЧ. – Вучэбная праграма дашкольнай адукацыі, па якой працуюць усе ўстановы, арыентавана на развіццё здольнасцей дзяцей у розных відах дзейнасці, стымуляванне інтэлектуальнага развіцця, праяўленне самастойнасці, ініцыятыўнасці і інш. Працуем па пяці напрамках: фізічнае, сацыяльна-маральнае і асобаснае, пазнавальнае, маўленчае, эстэтычнае развіццё выхаванца. Гучыць сур’ёзна. Зрэшты, так і ёсць. За кожным тэрмінам – вялікая сістэмная работа з кожным выхаванцам.